Чалавек, які першы сказаў “постпраўда” заклаў падвох, бо маецца на ўвазе, што праўда калісьці была. Праўды ніколі не было. Заўсёды папулізм ішоў паперадзе праўды. Літаратура таксама падладжвалася пад патрэбы грамадства. Ніколі не было яднальнай для чалавецтва ідэі. Як толькі з’явілася хрысціянства – з’явіліся апокрыфы, якія яго аспрэчвалі. Адзінай праўды ў культуры ніколі не будзе.